Diari Oficial de la Generalitat Valenciana


Sumari del DOGV 4767, del 03-06-2004 (2004/4736)

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre el Ministeri de Treball i Assumptes Socials i la Comunitat Valenciana per a la realització d'actuacions encaminades al desenrotllament del Pla del Voluntariat 2001-2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4736


Data del document
:   04-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * cooperació administrativa
    * voluntariat social
    * administració central

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre el Ministeri de Treball i Assumptes Socials i la Comunitat Valenciana per a la realització d'actuacions encaminades al desenrotllament del Pla del Voluntariat 2001-2004. [2004/F4736]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Comunitat Valenciana, el 18 de desembre de 2003, un conveni de col·laboració per a la realització d'actuacions encaminades al desenrotllament del Pla del Voluntariat 2001-2004, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0121/2004, i que figura com a annex d'esta resolució.
  
València, 4 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Ministeri de Treball i Assumptes Socials i la Comunitat Valenciana per a la realització d'actuacions encaminades al desenrotllament
  
del Pla del Voluntariat 2001-2004
  
Madrid, 18 de desembre de 2003
  
Reunits
  
D'una part, el ministre de Treball i Assumptes Socials, Eduardo Zaplana Hernández-Soro, nomenat per Reial Decret 674/2002, de 9 de juliol (Boletín Oficial del Estado número 164, de 10 de juliol del 2002), en nom i representació de l'administració general de l'estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado número 12, del dia 14 de gener d'1999), sobre competència per a realitzar convenis de col·laboració amb les comunitats autònomes.
  
I d'una altra part, la consellera de Benestar Social, Alicia de Miguel García, nomenada per Decret 5/2003, de 20 juny, del president de la Generalitat, pel qual nomena els consellers, el portaveu i el Secretari del Consell de la Generalitat (DOGV núm. 4527, de 21 de juny 2003), i el Decret 6/2003, de 21 de juny, del president de la Generalitat, pel qual assigna la titularitat de les conselleries en què s'organitza l'administració de la Generalitat (DOGV núm. 4528 bis, de 23 de juny del 2003) i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social (DOGV núm. 4543, de 14 de juliol del 2003), en nom i representació de la Comunitat Valenciana, i facultada expressament per a este acte per acord del Consell de data 24 d'octubre de 2003.
  
Ambdós parts es reconeixen mútua capacitat per a obligar-se i convindre i
  
Manifesten
  
Primer. Que el Ministeri de Treball i Assumptes Socials, com a impulsor i coordinador de la política de voluntariat social del Govern té prevista la realització de diverses activitats durant l'any 2003 a fi de posar en marxa i desenrotllar el Pla del Voluntariat 2001-2004, aprovat pel Consell de Ministres en la seua reunió del dia 22 de juny del 2001.
  
Segon. Que la Comunitat Valenciana té assumides competències en matèria de voluntariat social i està interessada a col·laborar en el desenrotllament del Pla del Voluntariat 2001-2004, com va posar de manifest, donant-li el seu suport, en la Conferència Sectorial d'Assumptes Socials realitzada el dia 21 de maig del 2001.
  
Tercer. Que, d'acord amb el que establix la regla quarta de l'apartat dos de l'article 153 del Text Refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals, Administratives i d'Orde Social, esta col·laboració pot articular-se a través de la subscripció del corresponent conveni.
  
Per això, ambdós parts, de conformitat amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999) acorden subscriure el present conveni de col·laboració, d'acord amb les següents
  
Clàusules
  
Primera. El present conveni té com a objecte la col·laboració entre el Ministeri de Treball i Assumptes Socials i la Comunitat Valenciana, per al desenrotllament dels projectes que s'indiquen en l'annex que a este conveni s'acompanya, a fi de posar en marxa les actuacions previstes en el Pla del Voluntariat 2001-2004.
  
Segona. La Comunitat Valenciana desenvoluparà els programes i les activitats a què fa referència la clàusula anterior, per si sola o en col·laboració amb altres entitats públiques i privades interessades a coadjuvar en el desenrotllament del pla.
  
Tercera. La Comunitat Valenciana aportarà, almenys, una dotació econòmica d'igual quantia que l'aportada pel Ministeri de Treball i Assumptes Socials, per a fer front als costos dels corresponents projectes i activitats, dotació que, per a l'exercici 2003, és de 313.953,01 euros, a càrrec de l'aplicació pressupostària de la comunitat autònoma 11.52.67.3899.738.49.0.
  
Quarta. El Ministeri de Treball i Assumptes Socials, a càrrec de la seua dotació pressupostària 63.63.528-C 156 per a l'exercici 2003, aportarà la quantitat de 313.953,01 euros, com a participació en la realització dels citats projectes i activitats.
  
Cinquena. Després de la firma del present conveni, el Ministeri de Treball i Assumptes Socials procedirà a transferir a la Comunitat Valenciana la quantitat prevista en la clàusula quarta d'este conveni o la que falte per transferir en aquell moment fins l'esmentada quantitat, si s'haguera efectuat anteriorment la transferència d'alguna quantitat a l'empara del que preveu l'Acord del Consell de Ministres del dia 11 d'abril del 2003 (BOE del 14 de maig)
  
Sisena. La comunitat autònoma haurà de:
  
a) Aplicar els fons previstos en les clàusules tercera i quarta als gastos corresponents a l'execució i el desenrotllament dels projectes previstos en l'annex a este conveni de col·laboració.
  
b) Informar sobre el contingut i les característiques d'estos i proporcionar al Ministeri de Treball i Assumptes Socials la informació que demane en relació amb el present conveni.
  
c) Elaborar els documents necessaris que permeten arreplegar les dades tècniques sobre els projectes i les activitats finançats.
  
d) Remetre, al finalitzar la vigència del conveni, un estat comprensiu de les obligacions reconegudes i dels pagaments realitzats, d'acord amb el que disposa la nova redacció de l'article 153 del Text Refós de la Llei General Pressupostària.
  
e) Comunicar qualsevol proposta de modificació que poguera sorgir en el desenrotllament i l'execució dels projectes i activitats, tant les referides al contingut com a la forma, terminis d'execució, etc., a fi d'acordar conjuntament amb el ministeri l'acceptació expressa de qualsevol variació en el desenrotllament dels projectes.
  
Qualsevol proposta de modificació haurà d'estar prou motivada i haurà de plantejar-se amb caràcter immediat a l'aparició de les circumstàncies que la justifiquen i sempre amb anterioritat al moment en què finalitze el termini d'execució del projecte o activitat que es tracte.
  
Setena. La comunitat autònoma elaborarà, al finalitzar la vigència del conveni, una memòria financera i tècnica de cada projecte o activitat que arreplegue, almenys, els punts següents:
  
- Data de posada en marxa i de realització
  
- Activitats realitzades
  
- Resultats obtinguts
  
- Dades estadístiques
  
- Informació econòmica
  
- Recursos utilitzats
  
- Altres col·laboracions obtingudes
  
- Dificultats i propostes
  
- Valoració del projecte o activitat
  
Huitena. Per al seguiment del present conveni, la Comunitat Valenciana designarà un representant en la Comissió de Seguiment del Pla del Voluntariat formada per representants del Ministeri de Treball i Assumptes Socials i un representant per cada una de les comunitats/ciutats autònomes que firmen els corresponents convenis de col·laboració.
  
La Comissió de Seguiment tindrà com a funcions vetlar pel compliment del que establix els convenis, tractant de resoldre les qüestions que es plantegen durant l'execució d'estos, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes i les activitats.
  
Els representants del ministeri seran designats per la directora general d'Acció Social, del Menor i de la Família i el representant de la comunitat autònoma pel/la director/a general competent.
  
Novena. En tota la publicitat i difusió que es realitze sobre els projectes i les activitats derivats del present conveni es farà constar expressament que estos es porten a terme en virtut de la col·laboració establida entre el Ministeri de Treball i Assumptes Socials i la Comunitat Valenciana, amb independència d'altres possibles col·laboracions que, si és procedent, pogueren obtindre's.
  
Desena. La duració del conveni s'establix per a l'any 2003 i el seu corresponent exercici econòmic, atés que a este es referixen les dotacions pressupostàries que cada part disposa per al seu finançament.
  
Igualment, el conveni s'extingirà en cas d'incompliment per alguna de les parts firmants dels compromisos assumits en este. En este cas, hauran de reintegrar-se les quantitats que s'hagueren percebut i que no s'hagueren destinat als projectes i les activitats previstes.
  
Onzena. Este conveni es troba exclòs de l'àmbit del Text Refós de la Llei de Contractes de les Administracions Públiques, Reial Decret Legislatiu 2/2000, de 16 de juny, en virtut del que establix l'article 3.1.c) del citat text legal.
  
Dotzena. Donada la naturalesa administrativa del present conveni, les qüestions litigioses que pogueren suscitar-se en la seua execució, es resoldran davant de l'orde jurisdiccional contenciós administratiu.
  
Diligència. Per a fer constar que este conveni s'ajusta al model informat per l'Advocacia de l'Estat del Ministeri de Treball i Assumptes Socials, amb data de 7 de maig de 1999 i pel Servici Jurídic de la Conselleria de Benestar Social de la Comunitat Valenciana, amb data 12 d'agost del 2003.
  
I, en prova de conformitat, firmen el present conveni en dos exemplars, dels quals es queda un en poder de cada part, al lloc i en la data amunt indicats.
  
El ministre de Treball i Assumptes Socials, (p. d. Orde comunicada de 14 d'abril del 2003) la secretària general d'Assumptes Socials: Lucía Figar de Lacalle.
  
La consellera de Benestar Social: Alicia de Miguel García.
  
ANNEX AL CONVENI DE COL·LABORACIÓ AMB LES
  
COMUNITATS AUTÒNOMES
  
Aportacions de la Comunitat Autònoma Valenciana i el Ministeri de Treball i Assumptes Socials per a la realització d'actuacions vinculades al Pla del Voluntariat 2001-2004
  
1) NOM DEL PROJECTE: Fotomarató solidari
  
ÀMBIT TERRITORIAL: Comunitat Valenciana
  
2) NOM DEL PROJECTE: Cicle de Conferència sobre Drets Humans
  
ÀMBIT TERRITORIAL: València
  
3) NOM DEL PROJECTE: Patrocini d'espais informatius.
  
ÀMBIT TERRITORIAL: Comunitat Valenciana
  
4) NOM DEL PROJECTE: VI APLEC del voluntariat de la Comunitat Valenciana
  
ÀMBIT TERRITORIAL: Alacant
  
5) NOM DEL PROJECTE: I Congrés d'Associacionisme i voluntariat de la Comunitat Valenciana
  
ÀMBIT TERRITORIAL: Alacant
  
6) NOM DEL PROJECTE: Pla estratègic del voluntariat
  
ÀMBIT TERRITORIAL: València
  
7) NOM DEL PROJECTE: Convocatòria d'ajudes a projectes de voluntariat
  
ÀMBIT TERRITORIAL: Comunitat Valenciana
  
8) NOM DEL PROJECTE: Pla d'informatització d'associacions sense ànim de lucre
  
ÀMBIT TERRITORIAL: Comunitat Valenciana
  
9) NOM DEL PROJECTE: Pla sobre responsabilitat social de les empreses
  
ÀMBIT TERRITORIAL: Comunitat Valenciana
  
10) NOM DEL PROJECTE: IX Trobades internacionals de solidaritat i polítiques socials
  
ÀMBIT TERRITORIAL: València
  
TOTAL APORTACIÓ DE LA
  
COMUNITAT AUTÒNOMA 313.953,01
  
TOTAL APORTACIÓ DEL
  
MINISTERI DE TREBALL I
  
ASSUMPTES SOCIALS 313.953,01
  
El ministre de Treball i Assumptes Socials, (p. d. Orde comunicada de 14 d'abril del 2003) la secretària general d'Assumptes Socials: Lucía Figar de Lacalle.
  
La consellera de Benestar Social: Alicia de Miguel García.